cyanic-selkie/wikianc huggingface dataset:
Viktoria av Hessen-Darmstadt
Senere liv
Seinere dette året døde Viktorias ektemann i London. Etter å ha møtt henne i marine- og militærklubben i Piccadilly, klaga han over at han kjente seg uvel, hvorpå Viktoria forsøkte å få ham til å hvile i et rom de hadde leid i et tilbygg til klubbhuset. Hun tilkalte en doktor, som skreiv ut noen medisiner som Viktoria gikk ut for å få i et nærliggende apotek for å hente. Da hun kom tilbake var Ludwig død. Som enke, tre år etter krigens slutt, flytta Viktoria inn i en residens i Kensington Palace. Ifølge hennes biograf fikk Viktoria «en samlende matriarkrolle for Europas gjenlevende kongeligheter». I 1930 led hennes eldste datter Alice av et nervesammenbrudd og fikk diagnosen schizofren. I det kommende tiåret fikk Viktoria ansvaret for utdanningen og oppdragelsen av hennes barnebarn Philip, hvis foreldre hadde blitt separert og mor sendt på institusjon. Prins Philip sa en gang, «jeg likte min bestemor veldig godt og hun var alltid hjelpsom. Hun var veldig flink med barn ... hun hadde en praktisk tilnærming til dem. Hun behandla dem på den rette måten, den rette kombinasjon av det rasjonelle og det følelsesmessige.»
I 1937 døde Viktorias bror, Ernst Ludvig. Noe senere døde hennes svigerinne, nevø, barnebarn og to av hennes oldebarn i en flystyrt ved Ostend. Viktorias barnebarn, prinsesse Cecilie av Hellas og Danmark hadde gifta seg med Viktorias nevø, Georg Donatus av Hessen som var Ernst Ludvigs sønn. De og deres to unge sønner, Ludvig og Alexander døde alle sammen. Cecilie var gravid på dette tidspunktet og et dødfødt barn blei funnet i vraket. Cecilies yngste barn, Johanna, var ikke med i flyet. Hun blei adoptert av onkelen, prins Ludvig av Hessen-Darmstadt, men den lille jenta levde bare atten måneder lengre enn sine foreldre og eldre brødre. Hun døde i 1939 av hjernehinnebetennelse.
Sommeren 1950 fikk Viktoria sykdommen bronkitt, angivelig fordi hun hadde røykt siden hun var seksten. Hun befant seg da på Ludwigs hjem ved Broadlands i Hampshire. «Det er bedre å dø hjemme», sa hun, og flytta tilbake til Kensington Palace, der hun døde, 24. september 1950. Hun blei gravlagt fire dager senere ved St. Mildred's Church i Whippingham på Isle of Wight.
Ettermæle
Med baronesse Sophie Buxhoevedens hjelp klarte Viktoria å skrive sine memoarer. De befinner seg i Mountbatten-arkivet ved University of Southampton. De kan være en interessant kilde for historikere med kongelige personligheter som fagfelt. Et utvalg av dronning Viktorias brev til sitt barnebarn Viktoria har blitt publisert med kommentarer av Richard Hough og en introduksjon av Viktorias barnebarn, Patricia Mountbatten.
Viktorias sønn husket henne som en god mor: «Min mor var veldig lærenem, veldig pratsom, veldig aggressiv og argumentativ. Med sin fantastiske hjerne skjerpet hun folks vett». Hennes barnebarn sier at hun var «fryktinngytende, men aldri skremmende ... en høyst ærlig kvinne, full av sunn fornuft og beskjedenhet.» Viktoria skrev sin egen gravskrift ved livets slutt i et brev og i samtale med sin sønn: «Det som vil huskes når historien skrives er de gode gjerningene gjort av individet og det har ingenting å gjøre med rang eller tittel ... Jeg hadde aldri trodd at jeg skulle være kjent bare som din mor. Du er så godt kjent nå og ingen vet om meg, og det vil jeg heller ikke at de skal.»
Håndball under Sommer-OL 2012 – Spillerstall menn
Dette er en liste over de herrespillerne som spilte håndball under Sommer-OL 2012:
Albanian Airlines
Albanian Airlines MAK Sh.p.k (handler som Albanian Airlines) var et flyselskap med base i Tirana, Albania. Den drev rutegående internasjonale tjenester. Hovedknutepunktet var Tirana internasjonale lufthavn Nënë Tereza. Den 11. november 2011 tilbakekalte Albanias sivile luftfartsmyndighet lisensen til Albanian Airlines.
Historie
Flyselskapet ble opprinnelig etablert i mai 1991 ved bruk av Tupolev Tu-134-fly og opererte under navnet Arberia Airlines. Dette var det private flyselskapet til politikere for det kommunistiske Albania. Flyselskapet ble senere omdøpt til Albanian Airlines i mai 1992 og startet åpen virksomhet for publikum 20. juni 1992. Det omdøpte flyselskapet ble dannet som et joint venture mellom det albanske statseide Albtransport og Tyrolean Airways of Austria. Albanian Airlines opererte en enkelt østerriksk registrert, De Havilland Canada Dash 8-102 (MSN 242, OE-LLI), fløyet av kanadiske piloter og vedlikeholdt av kanadiske ingeniører. Tyrolean valgte bort forholdet i 1997, og tok tilbake singelen Dash 8.
Privatisering
Albanian Airlines ble privatisert samme år og solgt til Kuwait-baserte M.A. Kharafi & Sons Group. Som et resultat ble det omstrukturert i 1997 da driften var basert på et enkelt Airbus A320-fly leid fra Shorouk Air i Egypt. I 2001 opererte den en flåte på fire Tupolev Tu-134-fly på rutetrafikk fra Tirana til Bologna, Frankfurt, Istanbul, Pristina, Roma og Zürich. I juli 2001 begynte Albanian Airlines å oppgradere sin flåte ved gradvis å fjerne sine Tupolev-fly og anskaffet sitt første BAe 146. Ytterligere to BAe 146 ble lagt til i 2003 og 2004. Denne oppgraderingsprosessen gjorde at selskapet kunne ekspandere til nye strategiske markeder som Belgia og Tyskland.
Advanced Construction Group (ACG) Sh.p.k.
I august 2008 ble Albanian Airlines kjøpt av Advanced Construction Group (ACG) Sh.p.k. i Tirana, Albania, av president Yahia Farwati, som kjøpte 100 % av kapitalen fra den Kuwaiti-baserte M.A. Kharafi & Sons Group.
Den 14. august 2009 ble det kunngjort at Albanian Airlines var solgt til Turkish Even Group, som ble kjøpt av Evsen Group 93% og 7% beholdt av Advanced Construction Group.
I mars 2012 ble 93% av aksjene i Albanian Airlines returnert med en rettsavgjørelse til Advanced Construction Group (ACG) med eier Yahia Farwati. Nå eier Advanced Construction Group (ACG) 100 % av aksjene.
Med denne investeringen fulgte en ny logo, tillegg av destinasjoner, og tillegg av fly til den eksisterende flåten. I 2009 så flyselskapet tillegg av fly, to Boeing 737 samt en Boeing 757, som alle ble leid fra Air Slovakia.
9. oktober 2009 ble det kunngjort at Albanian Airlines snart ville åpne nye destinasjoner til Paris, Amsterdam, Milano, Roma, Athen, Jeddah, Beijing og senere USA. Sammen med lavere reiserater, tillegg av flere Fokker 100 og planlagt bruk av Boeing 747, falt slike krav på grunn av økonomiske problemer, inkludert tilbaketakelse av alle leide fly fra Air Slovakia.
Flåte
I oktober 2011 besto Albanian Airlines-flåten av følgende fly med en gjennomsnittsalder på 22,5 år:
Erhard Mauersberger
Erhard Mauersberger (født 29. desember 1903 i Mauersberg, Erzgebirge, død 11. desember 1982 i Leipzig) var en tysk organist og korleder. Han var den 14. Thomaskantor etter Johann Sebastian Bach, fra 1961 til 1972.
Erhards far og foredre i flere generasjoner var kantorer i Erzgebirge. Han ble i 1913 medlem av Thomanerchor i Leipzig, under ledelse av Gustav Schreck. Etter abitur gikk han på delstatskonservatoriet, hadde blant andre Karl Straube som lærer. i 1925 overtok han etter sin bror Rudolf Mauersberger som organist i Aachen. I 1928 ble han dosent ved musikkhøgskolen i Mainz.
Stylist
Stylist er en person som tilrettelegger noe, for eksempel til fotografering eller til andre situasjoner der man ønsker å pynte noe eller noen, ofte relatert til mote og design.
Det finnes flere typer stylister, for eksempel:
Leopold Gracias
Leopold Gracias (født 24. november 1949) er en tanzaniansk landhockeyspiller.
Han representerte Tanzania under Sommer-OL 1980 i Moskva, hvor laget hans ble nummer 6 (sisteplass).
Sternorsidis
Sternorsidis er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Fabeldyr og hvor de er å finne (film)
Fabeldyr og hvor de er å finne (originaltittel Fantastic Beasts and Where to Find Them) er en amerikansk-britisk eventyrfilm fra 2016. Filmen er regissert av David Yates, skrevet av J.K. Rowling og har Eddie Redmayne, Katherine Waterston, Ezra Miller og Colin Farrell i hovedrollene.
Filmen er basert på boken Fabeldyr og hvor de er å finne av J.K. Rowling og er en spin-off fra filmserien om Harry Potter. Historien tar for seg eventyrene til Newt Scamander (Eddie Redmayne) i New Yorks hemmelige samfunn med hekser og trollmenn, 70 år før Harry Potter leser boken til Scamander på skolen. Filmens oppfølger er Fabeldyr: Grindelwalds Forbrytelser,. Det er planlagt at det skal bli en serie på fem filmer.
Handling
I 1926 ankommer den britiske trollmannen og zoolog Newton «Newt» Scamander til New York City. Han observerer Mary Lou Barebone, den ikke-magiske lederen for New Salem Philanthropic Society, som forkynner at hekser og trollmenn er ekte - men veldig farlige. I et forsøk på å få tak i en Niffler, som hadde stukket av fra kofferten hans som inneholder magiske skapninger. Newt møter Jacob Kowalski, en aspirerende baker - og de bytter kofferter uten å være klar over det. Porpentina «Tina» Goldstein, en degradert Auror fra Magical Congress of the United States (MACUSA) som arresterer Newt for å ha brutt magiske lover.
Men ettersom kofferten i hans besittelse nå kun inneholder Jakobs bakevarer, blir Newt løslatt. Hjemme åpner Jacob den egentlige kofferten hans, og frigjør utilsiktet flere magiske skapninger i byen. Etter at Tina og Newt har funnet Jacob og kofferten, tar Tina dem med til leiligheten hennes og introduserer dem for Queenie - hennes søster. Jacob og Queenie blir umiddelbart romantisk tiltrukket av hverandre. Newt tar med seg Jacob inn i kofferten sin, som har blitt utvidet på magisk vis til å romme forskjellige skapninger - inkludert en Obscurus, en parasitt som utvikler seg inne i begavede barn når deres magiske evner blir undertrykket. Barn som blir rammet av dette, lever sjelden til de er over 10 år gamle.
Etter at de har gjenfanget to av de tre rømte dyrene, returnerer Tina kofferten til MACUSA. Men de blir arrestert, fordi tjenestemenn mener at en av Newts skapninger er ansvarlig for å drepe senator Henry Shaw Jr., som egentlig ble angrepet av en annen Obscurus. Direktøren for magisk sikkerhet, Percival Graves, anklager Newt for å ha konspirert med den beryktede mørke trollmannen Gellert Grindelwald, og bestemmer seg for å ødelegge Newts koffert. Newt og Tina blir dømt til døden. Men Queenie oppdager dette, og hjelper Newt og Tina med å rømme - og får tak i Newts koffert igjen.
Silvestre Varela
Silvestre Manuel Gonçalves Varela (født 2. februar 1985) er en portugisisk fotballspiller som spiller for Porto B. Han spiller også for det portugisiske fotballandslaget.
Gyro Heia
Gyro Heia (født 13. april 1981) er en norsk politiker (Sp) som er ordfører i Birkenes kommune fra 2020. Gyro Heia er den første kvinne som er valgt til ordfører i Birkenes.
Fabeldyr og hvor de er å finne (film)
Fabeldyr
Liste over fabeldyr som er med i filmen:
Peter Dahl (1934–2019)
Peter Christian Dahl (født 16. februar 1934 i Oslo, død 17. mai 2019 i Stockholm) var en svensk billedkunstner. I sin samtid fikk han status som en av Sveriges mest populære kunstnere, og var særlig kjent som folkelivsskildrer. Ikke minst har hans illustrasjoner til Carl Michael Bellman s Fredmans epistler blitt berømte.
Utdannelse
Dahl studerte kunst ved Académie Libre i 1957, og fra 1958 til 1963 gikk han på Konstakademien i Stockholm.
Kunstnerisk virke
I en tiårsperiode fra 1959 til 1969 var han kunstlærer på Gerlesborgsskolan, men underviste parallelt på en rekke andre private og offentlige kunstskoler. Fra 1971 til 1973 var han hovedlærer på Valands Konsthögskola i Göteborg. I 1975 ble han professor i malerkunst ved Konstakademien.
Gyro Heia
Hun er opprinnelig fra Bygland og er utdannet barnevernspedagog med tilleggsutdannelse i ledelse og administrasjon. Før hun ble ordfører var hun NAV-leder i Iveland kommune.
Peter Dahl (1934–2019)
Kunstnerisk virke
Tidlig i karrieren markerte Dahl seg særlig som en politisk kunstner. I 1970 ble han landskjent da politiet i Göteborg tok beslag i et maleri han hadde stilt ut i Göteborgs Konsthall. Maleriet het Liberalismens genombrott i societeten, og tilhørte en serie Dahl hadde kalt Drömmar i soffhörnet. Det ble hevdet at bildet var i strid med hva som var tillatt å vise offentlig i henhold til den svenske sedelighetslovgivningen. Det tok et halvt år før Dahl fikk maleriet tilbake; det henger i dag i Göteborgs konstmuseum. Beslaget førte til stor debatt i Sverige om moral og offentlig sensur, og Dahl ble i noen kretser ansett for å være den svenske kunstverdenens «enfant terrible».
På 1980-tallet vant han imidlertid bred anerkjennelse, blant annet for sine Bellman-illustrasjoner.
Dahl er representert i mange offentlige museer og kunstsamlinger i Sverige, blant annet i Kalmar konstmuseum, Norrköpings konstmuseum og Moderna museet i Stockholm. Moderna Museet har per februar 2022 hele 102 arbeider av Peter Dahl i sin samling. Det norske Nasjonalmuseet for kunst, arkitektur og design eier verket Paris bestikkes fra 1985.
Familie og statsborgerskap
Han var opprinnelig norsk, og nevø av den norske billedkunstneren Chrix Dahl. Foreldrene tok med seg familien og flyttet fra Norge til Bromma i Sverige i 1939.
Peter Dahl ble svensk statsborger i 1954, da han var 20 år gammel.
Frønes bru
Nettverkbuebrua har et dekke av stål som er produsert ved hjelp av robotsveising ved Prodtex i Vanylven kommune i Møre og Romsdal og buer i limtre. Ifølge Veier24 er dette verdens første bru produsert med denne teknologien, som er en videreutvikling av sveiseteknologi benyttet i verfts- og bilindustrien. Prodtex har utviklet teknologien i samarbeid med Statens vegvesen med støtte fra Innovasjon Norge.
Silvestre Varela
Klubbfotball
Valera er et produkt av Sportings ungdomsakademi, og har tilbrakt store deler av sin karriere i klubben. Han slet med spilletid, og var i flere år på lån til Casa Pia AC, Vitória Futebol Clube og Recreativo de Huelva. Etter et skuffende låneopphold valgte derfor Sporting å gi opp spilleren.
Francesca Halsall
Francesca Halsall (født 12. april 1990) er en britisk svømmer som spesialiserer seg i fristil. Hun representerte landet sitt under Sommer-OL 2012 i London, der hun ble nummer fem på 50 meter fri. Hun har en sølvmedalje fra VM 2009 i Roma.
Silvestre Varela
Klubbfotball
I Porto spilte han en god første sesong, men fikk lite spilletid i 2011/2012-sesongen etter at Vítor Pereira ble ny trener i klubben.
Den 24. august 2014 ble han lånt ut til West Bromwich Albion FC ut 2014/2015-sesongen.
Landslagsspill
Valera fikk sin landslagsdebut i 2010 mot Kina Han scoret sitt første mål 26. mars 2011 i en privatlandskamp mot Chile.
I 2012 ble han valgt til 23-mannstroppen som skulle representere Portugal under EM i fotball 2012. Han kom på som innbytter i kampene mot Tyskland og Danmark, hvor han i sistnevnte scoret det avgjørende 3–2-målet i Portugals favør.
Striatorsidis
Striatorsidis er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Utbredelse
Arten er utbredt i Sørøst-Asia (Borneo).
Benedict Mendes
Benedict Mendes (født 16. april 1950) er en tanzaniansk landhockeyspiller.
Han representerte Tanzania under Sommer-OL 1980 i Moskva, hvor laget hans ble nummer 6 (sisteplass).
Daniel Steen
Daniel Dominic Steen (født 12. juli 1883 i Kristiania, død 26. august 1958) var en norsk diplomat og ambassadør.
Soter Da Silva
Soter Da Silva (født 28. desember 1950) er en tanzaniansk landhockeyspiller.
Daniel Steen
Han var sønn av kjøpmann Daniel Steen (1830–1895) og Thora Marie Schjødt (1849–1924). Etter examen artium 1901 og cand.jur. 1906 ble han attaché ved legasjonen i London i 1910 og legasjonen i Paris 1911, før han tok et år som sekretær i UD 1912. I 1915 var han sekretær ved legasjonen i Washington, så visekonsul og chargé d'affaires ved legasjonen i Havanna 1916–1918. Han giftet seg i 1918 i Havanna med den Paris-fødte konsuldatter Madeleine Catherine Lucchetti (1891–1960). I tiden 1919–1920 var han konsul, legasjonssekretær og chargé d'affaires ved legasjonen i Buenos Aires. Etter ett år som byråsjef i Utenriksdepartementet i 1920, var han tilbake i Washington som legasjonsråd 1921–1925 og ditto i London 1926. Fra 1934 var han generalkonsul i Montréal, konsulatet hevet til legasjon i 1942. Steen var norsk sendemann til Canada fra 1942, etterhvert relokert til Norges ambassade i Ottawa på slutten av 1940-tallet. Han fikk St. Olavs Orden i 1946. Kona fikk også en St. Olavs Orden i 1946 for sitt virke i Canada under krigen, hun ledet den norske avdeling av Røde Kors i landet, og var i 1954 en av bare 45 norske kvinner med St. Olav. Han fikk avskjed fra Ottawa i 1953.
Brooklyn Brewery
Brooklyn Brewery er et bryggeri i Brooklyn, New York, USA. Det ble stiftet i 1988 av Steve Hindy og Tom Potter. Garrett Oliver har siden 1994 vært bryggeriets bryggmester.
Soter Da Silva
Han representerte Tanzania under Sommer-OL 1980 i Moskva, hvor laget hans ble nummer 6 (sisteplass).
RTP1
RTP1 er Portugals eldste tv-kanal og flaggskipsskanalen til allmennkringkasteren Rádio e Televisão de Portugal. Kanalen ble etablert i 1957 og var i 2017 landets tredje største tv-kanal med en markedsandel på 12,4 prosent.
Bakgrunn
Radiotelevisão Portuguesas tv-tjeneste startet 15. desember 1955 og prøvesendinger startet for fullt året etter. 7. mars 1957 begynte RTP med ordinære tv-sendinger, og fjernsynsnettet ble gradvis utbygd utover i 1960-årene.
Frem til 1968 var RTP1 landets eneste tv-kanal, og under Salazar-regimet ble RTP i stor grad brukt som talerør for myndighetene. Etter nellikrevolusjonen i 1974 som veltet diktaturet, startet RTP tester med farge-tv i 1975, og først i 1980 innførte RTP regulære farge-tv-sendinger.
Theodora Drakou
Theodora Drakou (født 6. juni 1992) er en gresk svømmer som spesialiserer seg i fristil. Hun representerte landet sitt under Sommer-OL 2012 i London, der hun ble slått ut i semifinalen på 50 meter fri.
Albatros Airways
Albatros Airways Sh.p.k var et lavprisflyselskap med base i Tirana i Albania. Den fløy til destinasjoner i Italia med Fokker 100-fly. Hovedbasen var Rinas Mother Teresa Airport (TIA), Tirana. 1. september 2006 ble flyselskapet satt på bakken, bare med én telefonsamtale 31. august 2006, av de albanske luftfartsmyndighetene på grunn av ubetalte avgifter for flyplasser og lufttrafikk-kontroll.
Historie
Flyselskapet ble etablert og startet sin virksomhet 3. november 2004.
1. september 2006 ble flyselskapet satt på bakken og ifølge lokale medier ble det anbefalt å slutte å selge billetter. Grunnstøtingen førte til tunge politiske kontroverser i Albania. Opposisjonen og ledelsen anklaget regjeringen for å ha blandet seg inn mot at Albatros Airways krenket den frie markedsøkonomien. Kontoret til presidenten i Albania fikk skylden for å ha favorisert Albatros Airways.
Flåte
Fra august 2006 inkluderer Albatros Airways-flåten:
Magadisjøen
Magadisjøen er en cirka 100 km² stor salin sodasjø i Kenya. Innsjøen ligger i et område med vulkansk aktivitet, lengst sør i Riftdalen (Kenya), nær grensen mot Tanzania og like sørvest av hovedstaden Nairobi.
Magadisjøen er blant annet kjent for sitt rosa vann (under algeoppblomstringer) og hordene med dvergflamingoer og rosenflamingoer som besøker innsjøen. I 1962 registrere man hele 1 100 000 par med dvergflamingoer der.
Innsjøen får tilførsel av vann fra naturlige varme kilder med høy alkalitet. Vannet kan holde opp mot cirka 83–86 °C og renner ut i lagunene. De fleste kildene ligger langs de nordvestre og sørlige breddene. En enkelt fisk holder også til i innsjøen, ei ciklide (Alcolapia grahami). I tørketiden kan opp mot 80 prosent av innsjøen forsvinne og enorme saltpanner avdekkes.
Et lite stykke sør for Magadisjøen ligger også den cirka 600 km² store Natronsjøen, hvorav brorparten ligger i Tanzania. En gang i tiden (i pleistocen til midtre holocen) var imidlertid disse sjøene samme innsjø, og den var fylt med ferskvann.
Abraham Sykes
Han representerte Tanzania under Sommer-OL 1980 i Moskva, hvor laget hans ble nummer 6 (sisteplass).
Loalwa Braz Vieira
Loalwa Braz Vieira (født 3. juni 1953 i Jacarepaguá i Rio de Janeiro i Brasil; funnet død den 19. januar 2017 i Saquarema) var en brasiliansk sangerinne og sangskriver. Hun ble som sanger i den fransk-brasilianske popgruppe Kaoma i 1989 verdensberømt med sangen «Llorando se fue» (mer kjent som Lambada), som toppet hitlistene i elleve land, og den tilhørende folkelig baserte dans.
Bronte Campbell
Bronte Campbell (født 14. mai 1994) er en australsk svømmer som spesialiserer seg i fristil. Hun representerte landet sitt under Sommer-OL 2012 i London, der hun ble slått ut i semifinalen på 50 meter fri.
Loalwa Braz Vieira
Liv og virke
Loalwa ble født i Rio de Janeiro i en musikerfamilie. Faren var orkesterleder og moren en populær og klassisk pianist.
Hun lærte seg å spille piano da hun var fire år gammel og begynte å synge da hun var 19.
La Cruz (kanton)
La Cruz er en kanton i provinsen Guanacaste i Costa Rica. Den hadde 19 181 innbyggere i 2011. Kantonens areal er på 1383,90 km². Administrasjonssenteret er byen La Cruz.
Youssef Manwar
Youssef Manwar (født 18. januar 1952) er en tanzaniansk landhockeyspiller.
Nandayure
Nandayure er en kanton i provinsen Guanacaste i Costa Rica. Kantonen hadde 11 121 innbyggere i 2011. Arealet er på 565,59 km². Kantonens administrasjonssentrum er Carmona.
Snølykt
En snølykt er en lykt laget av snø og en eller annen form for lys, tradisjonelt stearinlys. Den er ofte laget som en liten iglo med snøballer, men kan også lages på andre måter og i andre former.
Ifridytes
Ifridytes er en slekt av billene i delgruppen (underfamilien) markløpere (Harpalinae) i familiegruppen løpebiller.
La Cruz (kanton)
Santa Rosa nasjonalpark ligger i La Cruz. Det samme gjør strender som Junquillal, Cuajinaquil og Bahía Salinas.
Nandayure
Kantonen utgjør den sentrale delen av Nicoyahalvøya, og har kystlinje både mot Nicoyagolfen i øst og det åpne Stillehavet i vest.
Distrikter
Nandayure er delt inn i seks distrikter:
Hong Kong Movie Database
Hong Kong Movie Database (HKMDB) er et kinesisk nettsted som inneholder informasjon om filmer, filmpersoner og organisasjoner som først og fremst er assosiert med filmproduksjon i Hongkong. Innholdet er er både på kinesisk og på engelsk.
Ifridytes
Levevis
Arten lever i kalksteinshuler.
Acestrilla
Acestrilla er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En ganske liten, blank, svart trebukk, dekkvingene med gulbrune tegninger. Oversiden er påfallende kledt med oppstående, mørke hår. Antennene er en del lengre enn kroppen, med lange, mørke hår. Pronotum er lengre enn bredt, tett og kraftig punktert, tønneformet med en liten tann litt bak midten av hver sidekant. Dekkvingene er jevnbrede, med nokså tydelige punktrader, de har gulbrune lengdeflekker i den fremre delen eller kan også være helt lyse.
Utbredelse
Arten er vidt utbredt i Sør- og Mellom-Amerika, fra Guatemala i nord til Bolivia i sør.
Ifridytes
Utbredelse
Arten er beskrevet fra Atlasfjellene i Marokko.
Youssef Manwar
Han representerte Tanzania under Sommer-OL 1980 i Moskva, hvor laget hans ble nummer 6 (sisteplass).
Loalwa Braz Vieira
Liv og virke
«Lambada» solgte over 25 millioner singler og har mottatt over 80 gull- og platinaplater. Loalwa Braz Vieira skrev og sang Kaomas sanger på fire språk; ut over sitt morsmål portugisisk også på engelsk, fransk og spansk.
Den 19. januar 2017 ble hennes forkullede kropp funnet av politiet i en utbrent bil i nærheten av landsbyen Saquarema, omkring 70 km fra Rio de Janeiro. Omstendighetene ved hennes død er uklare. Brasiliansk politi opplyste senere at hun ble drept av tre innbruddstyver som ble arrestert for ugjerningen.
Semliki
Semliki eller Semuliki er et vassdrag som renner nordover fra Edvardsjøen i Uganda, gjennom DR-Kongo langs vestsiden av Ruwenzorifjellene og ut i Albertsjøen på grensen mellom Uganda og DR-Kongo. Elvas nedbørfelt dekker 35 000 km².
Forum for utvikling og miljø
Forum for utvikling og miljø (ForUM) er et nettverk av over 50 norske miljø-, utviklings- og fredsorganisasjoner.
Historie
Forum for utvikling og miljø (ForUM) ble opprettet i 1993 av organisasjoner som var aktive i Felleskampanjen for jordas miljø og utvikling.
Felleskampanjens mål var å skape folkelig oppmerksomhet rundt Brundtlandkommisjonens rapport (Our Common Future) om bærekraftig utvikling. Kampanjen var aktiv frem mot FNs miljøtoppmøte i 1992, Earth Summit i Rio de Janeiro. Arbeidet førte til at det ble opprettet lignende kampanjer i flere land. Den bidro til å opprette en internasjonal samarbeidsplattform i forbindelse med toppmøtet.
Etter konferansen i Rio de Janeiro ville flere av organisasjonene videreføre samarbeidet. Forum for utvikling og miljø har etterhvert utviklet seg fra å være en ren møteplass for politisk debatt til å bli miljø-, utviklings- og freds­organisasjonenes politiske tankesmie, som søker større innflytelse gjennom koordinert påvirknings­arbeid.
Skalk (tidsskrift)
Skalk er et populærvitenskapelig, hovedsakelig arkeologisk tidsskrift, som også har en del stoff om folkloristikk, historie og etnologi. Det utgis av forlaget Wormianum i Århus, og kommer ut med seks nummer pr. år.
VM i aking 2021
VM i aking 2021 ble arrangert i Königssee i Tyskland fra 29. til 31. januar 2021.
Russiske utøvere deltok som nøytrale utøvere under nøytralt flagg grunnet utestengelsen fra idrett.
Victoria Poon
Cheuk Yuen Victoria Poon (født 12. oktober 1984) er en canadisk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i semifinalen på 50 meter fri.
Statsstøtte
Regelverket for statsstøtte skal hindre offentlige myndigheter i å gi enkelte bedrifter eller sektorer gunstigere konkurranseposisjon enn bedrifter som ikke nyter godt av slik støtte. Støttebegrepet er svært vidt og omfatter tiltak som tilfører mottakeren midler, for eksempel direkte tilskudd. Det vil også foreligge støtte dersom bedrifter fritas for økonomiske byrder som ellers skulle vært pålagt, for eksempel avgiftsfritak.
Det finnes også former for lovlig statsstøtte. Støtten må som hovedregel være meldt og godkjent hos Europakommisjonen eller EFTAs overvåkningsorgan. Myndighetene vil også kunne sette i gang støtteordninger i en del unntatte områder. Fritakene gjelder på områder som små og mellomstore bedrifter, opplæringstiltak, sysselsettingstiltak, miljøstøtte, samt forskning og innovasjon.
Under koronavirusutbruddet i 2019–2020 tok Europakommisjonen i bruk en krisehjemmel for å gi medlemsland tillatelse til å innføre støttetiltak som ellers strider med restriksjonene mot statsstøtte.
Skjærdalsvassdraget
Skjærdalsvassdraget er et lite vassdrag som dannes av en rekke mindre bekker, elver og små innsjøer, tjern og myrer i Holleia. Nedbørsfeltet utgjør cirka 81 km² og strekker seg fra områdene ved Gunhildtjern i nord til Tyristrand i sør og ligger i sin helhet i Ringerike kommune, Buskerud. Hovedelva i vassdraget er Skjærdalselva.
Tilsig og utløp
Midlere vannføring i nedre del av vassdraget er cirka 600 l/s. Under flom kan vannføringen nå opp i over 2 m³/s. I vinterhalvåret faller vannføringen som regel til under 100 l/s. Alminnelig lavvannføring oppgis til 47 l/s.
Tilsig
De mest betydningsfulle innsjøene og elvene som drenerer til Skjærdalselva er Væleren og Vælerelva, Skjærsjøen og Skjærsjøelva, samt Aklangen og Aklangelva. I tillegg får vassdraget tilsig fra en rekke mindre bekker, myrer og småvann.
Utløp
Vassdraget drenerer til Tyrifjorden via Skjærdalselva og har utløpt ved Skjærdalen på Tyristrand. Ved utløpet krysser Randsfjordbanen over Skjærdalselva i en steinhvelvbro.
Fauna
Det er registrert en relativt god bestand av elvemusling (Margaritafera margaritafera) i vassdraget. Arten er fredet og står oppført på Norsk rødliste for arter. Det er også kjent at tyrifjordørreten (Salmo trutta lacustris) kan ha gytevandring opp i elva når vannføringen er stor nok, men generelt er det oppgitt å være lite fisk i selve elva. Det er usikkert om storørreten kan passere forbi fabrikkområdet ved Skjærdalen og kulvertene der. Det finnes imidlertid også stedbunden ørret i elva. Flere av vannene som inngår i vassdraget regnes som gode fiskevann. Skærdalselva er også en viktig oppholdsplass for fossekall (Cinclus cinclus).
Flora
Nedbørfeltet domineres av skogsmark med dominans av gran og furu, med enkelte innslag av bjørk.
Kraftproduksjon
Skjærdalselva kraftverk ligger ved Skjærdalen på Tyristrand og yter etter oppdatering cirka 230 kW. Produksjonen er cirka 0,8 GWh/år. Den utnytter et fall på cirka 17 m, gjennom en 415 m lang rørtrasé. Kraftstasjonen har utløp i Skjærdalselva ca 100 m før utløpet i Tyrifjorden. Forbi kraftverket er det etablert et løp med minstevannføring på 80 l/s.
Det australske monarkiet
Det australske monarkiet er en statsform der rollen som Australias statssjef innehas av en monark, i det daglige representert ved en generalguvernør. Australia er et konstitusjonelt monarki, organisert etter bestemmelsene i landets grunnlov.
Kong Charles III av Australia har vært regjerende monark siden 8. september 2022. Stillingen som statsoverhode går i arv innen den kongelige familie og arvefølgen er den samme som i Storbritannia og andre samvelderiker.
Det politiske systemet er basert på Westminstermodellen, med en regjering som utgår fra underhuset i nasjonalforsamlingen (representantenes hus), men med et overhus i form av et senat med representanter for delstatene. Myndighetsutøvelse skjer i monarkens navn.
Fra britisk til australsk monarki
Monarkiet i Australia har sitt utspring i britisk styresett og det britiske monarkiet. Gradvis har monarkiet og de monarkiske institusjonene blitt mindre britiske og mer australske. I forhold som gjelder Australia, handler monarken nå som konge av Australia, aldri som konge av Storbritannia. Kronen er representert i Australia ved en generalguvernør, som utøver fullmakter som visekonge og i praksis til daglig fungerer som landets statsoverhode, og ved guvernører i hver av de seks delstatene.
Den australske kronen har sitt opphav i den britiske og de to landene deler monark. Fra 1930-tallet og framover har monarkiet gradvis fått et sterkere australsk preg, noe som ikke minst kommer til uttrykk gjennom monarkens titulatur. Da kong Georg VI ble kronet i 1937 avla han en ed som for første gang henviste til Australia som et rike. Tidligere hadde kroningseden kun vist til at monarken hersket over Storbritannia og de oversjøiske britiske dominions.
I 1953 ble det ved Royal Style and Titles Act fastsatt et eget, australsk titulatur. Dronning Elizabeth II fikk derved tittelen dronning Elizabeth den andre, av Guds nåde dronning av Det forente kongerike, Australia og hennes andre riker og territorier, Samveldets overhode, troens forsvarer. Tjue år senere, i 1973, ble tittelen igjen endret og referansen til Storbritannia ble tatt bort, sammen med tittelen troens forsvarer. Etter dette hadde dronning Elizabeth tittelen dronning Elizabeth den andre, av Guds nåde dronning av Australia og hennes andre riker og territorier, Samveldets overhode.
Ved føderasjonen i 1901 ble embetet som generalguvernør opprettet, samtidig som guvernørembetene i de seks delstatene ble beholdt. Kronen var på denne måten direkte representert på begge nivåer. Generalguvernøren var både kronens og den britiske regjeringens representant i landet. Etter at Australia ved imperiekonferansen i 1926 fikk bekreftet sin autonome status, og fikk selvråderett over innenrikssaker så vel som utenrikspolitikk, gikk generalguvernøren over til å bli utelukkende kronens representant. De første generalguvernørene var som regel britiske adelsmenn, utnevnt etter råd fra regjeringen i London. I 1931 ble dette endret og den australske regjeringen overtok retten til å gi majesteten råd om hvem som burde utnevnes til embetet. Neste steg var utnevnelsen av australiere til posten som generalguvernør, noe som skjedde samme år da Isaac Isaacs ble den første australskfødte innehaver av embetet. Prosessen som ga kronen et større australsk preg gikk raskere for generalguvernørinstitusjonen enn for delstatsguvernørene, som formelt ble utnevnt av dronningen etter råd fra Storbritannias regjering helt til 1986, da Australia Act ble vedtatt i likelydende form av parlamentene i Australia, de seks delstatene og Storbritannia.
Utviklingen der kronen har blitt mer australsk har fått følge av andre reformer der australske institusjoner har overtatt funksjoner fra britiske. Det kongelige råds rolle som øverste appellinstans avskaffet, slik at Australias høyesterett er øverste domstol for alle saker, og Det britiske parlamentets rett til å gi lover for Australia er avskaffet.
Sammen med andre land som deler monark, gikk Australia i 2011 inn for å endre reglene for arvefølge slik at arveberettigete kvinner og menn likestilles, mens reglene om tapt arverett for den som gifter seg med en katolikk oppheves, og antallet arveberettigete som må ha monarkens godkjennelse for å inngå ekteskap innskrenkes til de seks første. Australias parlament vedtok lov om arvefølge 19. mars 2015, med kongelig sanksjon 24. mars 2015, og med generalguvernørens kunngjøring om ikrafttredelse 26. mars 2015.
Katalansk ortografi
Alfabet
Det katalanske alfabetet er basert på det latinske, og består av 27 bokstaver. Bokstavene <k>, <w> og <y> brukes bare til å skrive enkelte lånord og fremmedspråklige navn (med unntak av y i digrafen <ny>).
Digrafer
Katalansk har åtte digrafer:
Aksenter
Katalansk bruker akutt aksent (é, í, ó, ú) for å markere trykksterke lukka vokaler, og grav aksent (à, è, ò) for å markere trykksterke åpne vokaler:
Hvis en trema (ï, ü) forekommer over i eller u i det som ellers ville vært en diftong, splittes diftongen til en hiatus:
I tillegg til dette, representerer <ü> /w/ mellom /g/ og en frontvokal (<gu> uttales vanligvis /g/ foran frontvokaler):
Mimonemophas
Mimonemophas er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Utbredelse
Arten er utbredt i Asia (Vietnam).
RTP2
Bakgrunn
Radiotelevisão Portuguesas TV-tjeneste startet 15. desember 1955 og prøvesendinger startet for fullt året etter. 7. mars 1957 begynte RTP med ordinære TV-sendinger, og fjernsynsnettet ble gradvis utbygd utover i 1960-årene.
25. desember 1968 startet RTP opp sin andre TV-kanal, RTP2. Under Salazar-regimet ble RTP-kanalene i stor grad brukt som talerør for myndighetene. Etter nellikrevolusjonen i 1974 som veltet diktaturet, startet RTP tester med farge-TV i 1975, og først i 1980 innførte RTP regulære farge-TV-sendinger.
Mens RTP1 henvender seg til et bredt publikum, retter RTP2 seg mot et nisjepublikum. Kanalen sender kultur- og faktaprogrammer samt barneprogrammer. Selv om RTP2 er landets nest eldste TV-kanal, er den bare landets tiende mest sette kanal med en markedsandel på 1,4 i 2017.
Jaypal Singh
Jaypal Singh (født 10. januar 1949) er en tanzaniansk landhockeyspiller.
Han representerte Tanzania under Sommer-OL 1980 i Moskva, hvor laget hans ble nummer 6 (sisteplass).
Abydos
Abydos peker til to oldtidsbyer:
Meroplinthus
Meroplinthus er en slekt av biller som hører til familien smellere (Elateridae).
Levevis
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.
Utbredelse
Slekten er utbredt i den neotropiske økosonen.
Liberget naturreservat
Liberget naturreservat ligger i østskråningen på Liberget vest for Furnesfjorden i Ringsaker. Området er tildels meget bratt med bergvegger, bergsprekker og knauser. Berggrunnen er kalkrik, og skogen utgjøres av gran, furu, bjørk, osp og gråor. I tillegg finnes det noe hegg, ask, trollhegg, tysbast og leddved. Det er også en rik flora av karplanter og sopp. Mest interessant er funnet av lundhvitkjuke (Antrodia malicola) i 2010. Den er funnet bare fire ganger i Norge.
Vitenskapsåret 1377
Vitenskapsåret 1377 er en oversikt over hendelser, prisvinnere, fødte og avdøde personer med tilknytning til vitenskap i 1377.
David Kilcullen
Dr. David Kilcullen er en australsk forfatter og konsulent når det gjelder bekjempelse av opprørsvirksomhet og anti-terror. Han er også grunnlegger og administrerende direktør i Caerus Associates, et konsulentselskap som er basert i Washington D.C.
Kilcullen har en doktorgrad i filosofi og politisk antropologi fra University of New South Wales som er en del av Australian Defence Force Academy, der han hadde fokus på effekter av gerilja-krigføring på ikke-statlige politiske systemer i tradisjonelle samfunn. Hans doktoravhandling ved dette universitetet handlet om de politiske konsekvensene av militære operasjoner i Indonesia fra 1945 til 1999 som også hadde søkelyset på hvordan gerilja-krigføringen fungerte og satte sitt preg på dette landet i denne perioden. Dr. Kilcullen ble uteksaminert fra Australian Defence Force School of Languages i 1993 med en diploma innen anvendt språkvitenskap i indonesisk og han ble en kvalifisert translatør og tolk for språkene indonesisk, malaysisk, fransk og en rekke moderne arabiske språk.
Kilcullen har tjenestegjort under flere fredsbevarende og fredsopprettende operasjoner og kampanjer i Sørøst-Asia, stillehavsøyene og Midtøsten som hadde fokus på gerilja-krigføring. Hans utenlandstjeneste i det australske militæret inkluderte også flere turer både til Irak og Afghanistan. Han tjenestegjorde også i Øst-Timor i 1999 som sjef for et kompani som var en del av andre bataljon, Royal Australian Regiment. Australske styrker var i Øst-Timor som en del av De forente nasjoners internasjonale styrke for Øst-Timor.
Før han ble utlånt til United States Department of State, var Kilcullen oberstløytnant og analytiker i den australske militære hovedkvarteret. Han tjenestegjorde som sjefstrateg og koordinator innen kontraterrorisme og i denne posisjonen arbeidet han i Pakistan, Afghanistan, Irak, Afrikas horn og i Sørøst-Asia. Han har også skrevet flere artikler om det irakiske opprøret etter fallet av diktatoren Saddam Hussein. Han hjalp også til med å designe en doktrine for USAs utenrikspolitiske strategi. Hans bok The Accidental Guerrilla: Fighting Small Wars ble publisert tidlig i 2009.
Elisabeth Colbiørnsen
Elisabeth Colbiørnsen (født Anna Elisabeth Throne Busch 26. desember 1917 på Vettakollen, Vestre Aker, død 1. juni 2007 i Oslo ) var en norsk redaktør, kvinnesaksforkjemper, bibliotekar og formann (1960–1962) i Oslo Kvinnesaksforening, det største lokallaget i Norsk Kvinnesaksforening. Hun var datter av banksjef Bolivar Busch og Hjørdis (f. Carlsen) fra Kongsberg. I 1941 giftet hun seg med arkitekt Kjell Torstein Colbiørnsen. Billedkunstner Sidsel Colbjørnsen (født 1942) er et av ekteparets barn, og gjennom henne var Elisabeth Colbiørnsen svigermor til kunstneren Ørnulf Opdahl.
Liv og virke
Elisabeth Colbiørnsen var formann i Oslo Kvinnesaksforening, Norsk Kvinnesaksforenings største lokallag, fra 1960 til 1962. Hun var en av de første som engasjerte seg for å samle alt det kvinnehistoriske materialet i Norge til et kvinnehistorisk arkiv. Arbeidet med å få etablert et informasjons- og dokumentasjonssenter i Norge kan føres tilbake til 1970. Kvinnebevegelsen og kvinnelige bibliotekarer var viktige aktører i etableringen av slike arkiv i andre land; i norsk sammenheng tok Norsk Kvinnesaksforening dette initiativet. NKF hadde selv fått sine arkiver beslaglagt av tyskerne under andre verdenskrig. Inspirert av arkivarbeidet i Sverige og Danmark opprettet NKF et utvalg bestående av Elisabeth Colbiørnsen, Sofie Rogstad og Kari Skjønsberg for å utrede saken. Elisabeth Colbiørnsen var da førstesekretær hos Riksbibliotekaren.
Bibliografi
Artikler:
The Ghan
The Ghan er et australsk transkontinentalt passasjertog som går mellom Adelaide og Darwin. Det første toget kalt Ghan gikk fra Adelaide til Alice Springs i 1929, og fulgte fram til 1980 en annen trasé enn i dag. Før strekningen mellom Alice Springs og Darwin ble ferdigstilt i 2004, var Alice Springs togets nordlige endestasjon. Strekningen Adelaide - Darwin er 2 969 km, og reisen tar 3 dager og to netter hver vei (omtrent 54 timer). I lavsesongen har toget normalt én avgang hver vei ukentlig. I høysesongen (mai - august) kan det være to ukentlige avganger. Dagens operatør er selskapet Great Southern Rail. Toget går i nord-sør-retning tvers igjennom det tørre og øde ørkenområdet midt på kontinentet som kalles the outback. Dagens togtilbud er rettet mot turisme, og har tre klasser. Togsettene består av moderniserte vogner i rustfritt stål som blir trukket av diesellokomotiver (strekningen er ikke elektrifisert).
Etymologi
Navnet Ghan er avledet av kallenavnet Afghan Express som toget angivelig fikk av jernbanens egne ansatte i 1923 da en afghansk passasjer gikk av toget for å be kveldsbønn i Quorn. . En annen forklaring er at navnet Afghan Express var en referanse til de afghanske kameldriverne på karavanene som tidligere sørget for transport og forsyninger til telegrafstasjonene og de små samfunnene i Australias outback. Disse kamelkaravanene åpnet opp det store innlandet, og utgjorde også en viktig forsyningslinje for arbeidslagene som bygde telegraflinjen og den opprinnelige jernbanen.
En tredje teori går ut på at navnet var en spøk som spilte på etternavnet til Det britiske samveldets daværende jernbanekommisjonær George Gahan. .
Bakgrunn
Den sentrale delen av det australske kontinentet hadde vært vanskelig tilgjengelig og farlig å krysse. I 1850-årene økte interessen for å bygge en telegraflinje fra sørkysten til Darwin, med mulighet for koble seg på telegraflinjen på Java (og dermed også få tilknytning til Europa). Den første ekspedisjonen gjennom innlandet til Darwin startet i 1860. Den benyttet kameler og afghanske kameldrivere, noe senere ekspedisjoner kopierte - hester var helt uegnet i det tørre og varme klimaet. I 1870 ble klarsignal til bygging av telegraflinjen gitt fra myndighetene, og i 1872 var den fullført. Kamelkaravanene fortsatte å betjene småsamfunnene og telegrafstasjonene i innlandet, men behovet for et raskere transportmiddel med større kapasitet økte.
Den opprinnelige Ghan
Den sørlige seksjonen av Great Northern Railway fra Port Augusta og nordover ble påbegynt i 1878 av regjeringen i South Australia. Banen ble bygget smalsporet med sporvidde 1 067 mm. I 1891 var sporet ferdig til Oodnadatta, og byggingen stoppet opp i flere år. I 1926 tok Commonwealth Railways over driften av The Ghan, og byggingen av linjen nordover fortsatte med fornyet styrke. I 1929 var linjen omsider ferdig til Stuart (som ble omdøpt Alice Springs i 1933 ) der arbeidet stoppet opp for godt. I 1954 ble damplokomotivene erstattet av diesellokomotiver. I 1957 ble en ny normalsporet strekning fra Stirling North (nær Port Augusta) til Brachina åpnet, og den smalsporede seksjonen over Pichi Richi pass via Quorn ble ikke lenger brukt av the Ghan (strekningen Port Augusta - Quorn drives per 2023 som museumsbanen Pichi Richi Railway som har flere lokomotiver og vogner brukt i den opprinnelige smalsporede Ghan). I 1980 ble den nye normalsporede linjen mellom Tarcoola og Alice Springs åpnet, og den smalsporede delen ble lagt ned og fjernet.
Driftsproblemer
Med tanke på at den gamle smalsporede traséen gikk gjennom ørken og ørkenlignende landskap, er det litt overraskende at flomskadde broer og utvasking av banelegemet var et stadig tilbakevendende problem. Mange steder var bakken så tørr og hard at sporet ble lagt direkte oppå for å spare tid og penger. Slike seksjoner var ekstra utsatt når det en sjelden gang kom styrtregn. Svillene var også utsatt for større slitasje enn normalt på grunn av den høye temperaturen, sanden og den tørre luften. For ikke å snakke om Australias mange glupske termitt-arter som forsynte seg av treverket i sviller og broer. Forsinkelser var vanlige, og togene kunne bli stående fast i dagesvis - noen ganger ukevis på grunn av flom- og vannskader. . Vann til damplokomotivene var et annet problem, og når valget av banetrasé ble gjort, var vannkilder en viktig faktor. Linjen ble for eksempel lagt til Alice Springs på grunn av vannkildene der. Da den normalsporede linjen mellom Tarcoola og Alice Springs ble bygd var ikke behovet for vannkilder til stede, siden damplokomotivene forlengst var erstattet av diesellokomotiver.
Alice Springs til Darwin
I 2001 startet byggingen av linjen fra Alice Springs mot Darwin. Prosjektet ble styrt av det statlige AustralAsia Railway Corporation, og byggingen ble utført av et konsortium av private entreprenører som også skulle drifte banen i en leasingperiode på 50 år. I januar 2004 forlot det første godstoget Adelaide med kurs for Darwin, og 3. februar ankom det første persontoget - the Ghan - Darwin. . Hele strekningen fra Port Augusta til Darwin har sveiste stålskinner med betongsviller.
Togsettet
Togsettene variere alt etter årstid og etterspørsel. Normalt består de av mellom 16 og 26 passasjervogner, pluss ett eller to lokomotiv og generatorvogn. Ved behov kan også en vogn for transport av privatbiler kobles på. Toget har en lengde på mellom 470 og 710 meter, som inkluderer bagasjevogn, flere restaurantvogner, en 2. klasse buffetvogn og salongvogn med bar (luksus- og første-klasse). Vognene som brukes i 2013, er bygd i Australia på 1960- og 1970-tallet. Et fullt vognsett veier omkring 1340 tonn (lokomotivene ikke medregnet). Passasjervognene er delt inn i kupéer med nedfellbare køyer. Luksuskupéene har dobbelseng og baderom. Pr. 2013 blir trekkraften til Ghan-togsettene besørget av NR-klasse diesellokomotiver leid og driftet av selskapet Pacific National. Togets gjennomsnittshastighet er 85 km/t, og maksimal tillatt hastighet er 115 km/t.
Bildegalleri
<Gallery mode="packed"> Fil:Ghan Speisewagen 2. Klasse.jpg|2. klasse (Red service) buffetvogn Fil:Salonwagen.jpg|1. klasse (Gold service) salongvogn Fil:First-class restaurant car on The Ghan train, 2009.jpg|1. klasse restaurantvogn Fil:The Ghan train.jpg|Vogn fotografert i 2006 Fil:Ghan-Loco.jpg|Lokomotiv NR 74
Mohamed Manji
Mohamed Manji (født 20. juli 1951) er en tanzaniansk landhockeyspiller.
Han representerte Tanzania under Sommer-OL 1980 i Moskva, hvor laget hans ble nummer 6 (sisteplass).